Baard Slagsvold hadde sunget og spilt i flere band før han ble med i Tre Små Kinesere, blant annet i Fort & Gæli og Appelzin Juice Studentz fra Elverum, der han sang og spilte trommer, i oslobandet Skjønn Forening og i Kaare og partiet. Slagsvold kom til Trondheim for å spille piano ved jazzlinja på musikkonservatoriet der, men begynte med kontrabass i Tre Små Kinesere fordi Øystein Hegge spilte piano.